khistorydata/jeongjo-sjw-relations huggingface dataset:
정조 17년
徐榮輔以御營廳言啓曰江原監司狀啓本廳上番軍點閱上送事判付內其中若有設賑邑及有病邑點閱前査括下送事分付該營事命下矣勿論賑邑與有病邑其中經病屬耳未及蘇完之類及在途得病見今方痛者一一査括原州軍十名寧越軍一名平昌軍一名蔚珍軍三名杆城軍一名江陵軍二名平康軍三名襄陽軍二名合二十三名初不點考直爲還下送之意敢啓傳曰知道
정조 17년
徐榮輔以賑恤廳言啓曰中部古兵曹契任掌韓喆福今月二十三日本洞路傍得二歲兒同里居良女金召史欲爲收養貧不能自食願爲受料告于本部自該部同日牒呈故依節目給料使之乳養之意敢啓傳曰知道
정조 17년
癸丑三月二十五日卯時上御誠正閣都承旨右承旨入侍時行都承旨沈煥之右承旨徐榮輔記事官李海淸記注官安經心金良倜以次進伏訖上曰王大妃殿進御加味蔘橘飮前方中去防風煎入出榻敎命書傳敎曰承旨中在外及未肅拜有實故人竝許遞今日政差出待下批牌招察任命退承史以次退出
정조 17년
行都承旨徐鼎修坐行左承旨李書九坐右承旨徐榮輔坐左副承旨金孝建坐直右副承旨徐有秉坐直同副承旨李鼎德在外注書徐有聞病李海淸仕直假注書李垿仕事變假注書嚴思彦仕
정조 17년
藥房提調金文淳行左承旨李書九啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 17년
徐鼎修啓曰新除授同副承旨李鼎德時在慶尙道慶州地斯速乘馹上來事下諭何如傳曰允
정조 17년
傳于李書九曰都承旨右承旨入侍
정조 17년
徐鼎修啓曰假注書李垿差祭代鄭文始仍察廳任何如傳曰允
정조 17년
徐鼎修啓曰備堂出擧條時不得以本任書銜乃是定式而日前備局堂上趙心泰擧條書以訓諫都正大是不察極爲駭然當該注書李海淸所當重勘而本院淸推之外無他可施之罰何以爲之敢稟傳曰爲先從重推考
정조 17년
傳于金孝建曰未肅拜兵曹堂上許遞令該曹口傳差出
정조 17년
吏曹口傳政事以沈晉賢爲兵曹參判金履成爲參知
정조 17년
金孝建以兵曹言啓曰本曹草記漢江別將趙元輪以光熙門下鑰後作拿之罪令該府拿問嚴勘事傳曰萬萬駭然卿其各別嚴棍勿限年充軍昨今關東儒生試取事雖侵夜酬應而此草記批答不卽頒布當該坐直承旨推考可也事命下矣依傳敎罪人趙元輪嚴棍十五度後黃海道豐川府勿限年充軍而出付畿營使之定驛子押送配所之意敢啓傳曰知道
정조 17년
有政吏批判書徐有防受由參判沈煥之進參議李冕膺進行都承旨徐鼎修進以申馥爲司諫李得休洪克浩爲掌令
정조 17년
兵批判書趙宗鉉病參判沈晉賢未肅拜參議李庚運病參知金履成進右承旨徐榮輔進以林秀鳳爲漢江別將同知尹晉錫僉知李漢籌鄭宅興副護軍金禧燮韓啓玉副司直申光履沈晉賢丁範祖李集斗李益運鄭致淳李身晦金翰東崔重圭申若樞愼性眞竝單付
정조 17년
獻納徐有鍊啓曰正言呂駿永以爲臣言議知識本不合於耳目之任而賓對有命冒沒登筵觸事生疎擧措多錯至被承宣請推之擧而及當引避之際僚臺則旣蒙依啓之命而臣獨倖逭其在廉隅何敢一刻晏然於臺次乎引嫌而退僚臺旣遞宜欲一伸請正言呂駿永遞差答曰依啓
정조 17년
持平朴孝成啓曰大司憲李義行以爲臣言議迃拙知識淺劣淸朝風憲之長豈有一分堪承之望而惟是沐浴之義根於彝性懲討之請激自衷憤頃於治疏辭職之際附陳目下駭惋之事矣及承聖批以畿伯擬律事責敎截嚴臣誠惶愧罔知攸措夫前冬湖南事旣與此煞有不同則臣之一例論斷者雖出於讎嫉國賊有此從重之請而其擬律不審之失在所難免以此情踪其何敢一刻晏然於臺次乎引嫌而退意在嚴討辭不厭峻不可以此輕遞言官請大司憲李義行出仕答曰依啓
정조 17년
金孝建以戶曹言啓曰臣頤之與正郞臣宋守淵進詣慶熙宮差備內及內各司依節目眼同看審後有頉處別單書入而修改則擇日擧行何如傳曰允
정조 17년
金孝建以禁衛營言啓曰來四月當一番前部左司屬黃海道五哨軍兵逢點實數六百五十二名已爲點閱整齊來四月初一日與內外各處入直將官軍兵等依例替代後舊軍放送之意敢啓傳曰知道
정조 17년
徐鼎修以禁衛營言啓曰來六月當二番前部中司屬黃海道五哨軍兵來五月二十五日京中逢點依例準二朔立番之意本道監兵使處預爲知委何如傳曰允
정조 17년
徐鼎修以御營廳言啓曰本廳來四月五月兩朔應立右部後司屬江原道五哨軍兵六百二十九名已爲逢點整齊矣四月初一日與右司軍兵替代立番後舊軍放送之意敢啓傳曰知道
정조 17년
徐鼎修以御營廳言啓曰本廳來六月七月兩朔應立後部前司屬江原道二哨京畿左道三哨合五哨軍兵五月二十五日京中逢點六月初二日與右部後司軍兵當爲替代立番趁期調送事兩道監司處依前知會之敢啓傳曰知道
정조 17년
癸丑三月二十六日辰時上御重熙堂都承旨右承旨入侍稟事閣臣同爲入侍時行都承旨徐鼎修右承旨徐榮輔記事官李海淸記注官安經心金良倜壯勇提調鄭民始以次進伏訖上命讀公事書判付訖民始曰本營軍需所用北關布請得者以代錢上來不可不換布以用故初欲以戶曹蔘布全數換用矣蔘布極爲麤劣不堪需用於支放之資戶曹布一五同兵曹布五同以北關布代錢給本價取用每年依此施行之意定式何如上曰依爲之出擧條民始曰本營加哨軍兵支放次關西中木代錢八千兩請得而奉足軍服之資不可以錢上下勢將以本價換用於木邊稍裕衙門以戶曹惠廳木各四十同給價換用而每年依此施行之意定式何如上曰依爲之出擧條命退諸臣以次退出
정조 17년
癸丑三月二十六日未時上御重熙堂右副承旨入侍時右副承旨徐有秉假注書李垿記注官安經心金良倜以次進伏訖上命書傳敎曰政官牌招開政命退承史以次退出
정조 17년
行都承旨徐邁修坐行左承旨李書九坐右承旨徐榮輔坐左副承旨金孝建坐直右副承旨徐有秉坐直同副承旨李鼎德在外注書徐有聞病李海淸仕假注書鄭文始仕直事變假注書嚴思彦仕
정조 17년
李書九啓曰合辭方張之時兩司無詣臺之員事甚未安除在外未署經外未肅拜人員竝卽牌招何如傳曰允
정조 17년
金孝建啓曰來初一日輪對日次矣敢稟傳曰爲之
정조 17년
傳于李書九曰左承旨入侍
정조 17년
兵曹口傳政事以鄭澤孚爲兵曹參知
정조 17년
傳于金孝建曰松營任所祠宇下往時依年前義城例擧行事分付畿營
정조 17년
徐有秉啓曰御營大將趙心泰明日本廳習陣出去矣兼帶右邊捕盜大將命召及大將牌傳令牌何以爲之敢稟傳曰仍佩往來
정조 17년
掌令金禧燮啓曰噫嘻痛矣柳師文之罪可勝誅哉渠以極逆之父惟當畏死縮首恭竢當律之不暇而乃敢偃息城閪延攬人客不小畏蹙益肆凶毒一室兩賊同惡相濟詬罵天日之凶言無所不至指斥乘輿之悖語罔有紀極傳說狼藉有耳皆聞而至登諫長之疏論致有法曹之捉囚則此其星漢父子凶肚相傳逆節世襲平日怨國懟君之心弸結于中愈往而愈肆者也且其子凶疏之構成也敢曰在家不知其子悖說之噴出也亦是自有所受則此賊父子窮凶情節不可一日容貸於覆載之間也明矣其子星漢旣有府院鞫問之請則其父師文不可不竝施嚴鞫而廼者天網太恢遽下疏放之敎國法之隳壞已無可言而輿情之憤惋去而益激請亟寢秋曹罪人柳師文放釋之命仍令王府設鞫嚴問期於得情夬正王法答曰不允又啓曰新除授執義宋煥箕時在忠淸道懷德地司諫院司諫申馥時在慶尙道安東地掌令洪克浩時在忠淸道溫陽地請竝斯速乘馹上來事下諭答曰依啓
정조 17년
徐有秉以戶曹言啓曰臣頤之與佐郞臣閔斗爀工曹判書臣尹師國佐郞臣權以經依定式進詣於義本宮奉審則朝陽樓北行閣雨漏三庫東行閣板門三隻破傷樂善齋東會簷雨漏四庫北會簷雨漏二庫啓慶軒東簷雨漏二庫薍簾七浮腐傷風遮草芚二番破傷東墻二間頹圮外墻蓋瓦庫庫脫落分付各該司使之卽速修改而亦令本曹郞廳監董擧行之意敢啓傳曰知道
정조 17년
徐有秉以戶曹言啓曰臣頤之與正郞臣宋守淵依定式進詣鄕校洞於義宮奉安閣彰義宮奉審則於義宮奉安閣風遮草芚二番破傷彰義宮壹淸軒西溫堗北會簷雨漏一庫永慕堂西溫堗雨漏二庫日閑齋後面遮陽二浮蓋覆腐傷養性軒西邊遮陽蓋覆腐傷十興樓西挾門二隻杖夫腐傷八祥檻西會簷雨漏二庫西溫堗雨漏二庫東挾門一隻及夫屯太腐傷西挾門二隻破傷易安窩溫堗一間低陷二酉軒北會簷雨漏一庫分付各該司使之卽速修改而亦令本曹郞廳監董擧行之意敢啓傳曰知道
정조 17년
金孝建以承文院官員都提調意啓曰今番節使齎來禮部咨中有加賞及使臣參宴兩事以前頭使行奉表稱謝之意撰出回咨正書安寶後定禁軍騎撥下送于灣府使之傳給鳳城以轉致北京之地何如傳曰允
정조 17년
李書九以承文院官員都提調意啓曰院製述官柳弘之有頉代前縣監尹說差下付軍職冠帶常仕何如傳曰允
정조 17년
徐有秉以司僕寺官員一二提調意啓曰因備局堂上趙心泰所啓今番海防看審之行湖西平薪鎭分送將校摘奸形便而聞其回告則近千馬匹雖不能一一點視似有未準數之慮試爲詰問牧子輩則謂以年前舊僉使在任時査出不足馬二百匹而五十匹其時趁卽徵立充數之地矣尙不如數徵出以致馬匹之缺闕云令司僕寺卽爲査括虛實果如所聞前後僉使捧現告重勘見縮馬匹照數草記事批旨內依爲之令該寺草記事命下矣今此平薪鎭三牧場昨年籍付壯兒雌雄馬合九百三十三匹而闕額多至二百匹云爾則前後牧官之徒事掩匿瞞報京司以爲目前彌縫之計者萬萬寒心宜卽發遣郞官査點馬匹而當此歉歲窮春動民驅點不無貽弊之端爲先枚擧此意發關分付於忠淸監司處使之別定査官各別嚴査狀聞後稟處何如傳曰允
정조 17년
李書九以義禁府言啓曰頃因寧越府民家失火倉穀燒燼事江原前監司尹師國狀啓內該府使朴基正身爲地方官不能檢飭之罪令攸司稟處事啓下矣朴基正時在任所云依例發遣府書吏拿來何如傳曰分揀
정조 17년
癸丑三月二十七日辰時上御誠正閣左承旨入侍時行左承旨李書九假注書鄭文始記注官安經心金良倜以次進伏訖上命書九書傳敎曰兵曹堂上中差祭人許遞令該曹口傳差出待下批與未肅拜參議牌招察任仍命退承史以次退出
정조 17년
都承旨前望單子入之徐邁修落點
정조 17년
徐有秉以戶曹言啓曰時御所內各司依定式發遣本曹佐郞臣閔斗爀與兵曹參議臣金履成佐郞臣崔時淳東所衛將臣趙𣊟西所衛將臣朴長卨南所衛將臣尹晉錫北所衛將臣韓景禹眼同看審後有頉處別單書入而修改則擇日擧行何如傳曰允
정조 17년
西春君爗疏曰伏以臣方見差於雩祀壇初獻官明將淸齋而第臣自月初重得輪行之感首尾數朔食飮全却委頓床笫氣息奄奄時月之內萬無起動之望而差享名帖適到於病伏之中以臣無似猥忝崇班受恩如天圖報無地而今此雩祀壇享官政所謂執事爲榮豈敢爲辭免之計而臣之病重實狀旣如是危劇入闕受香斷無其勢詣壇將事尤無是望玆不得不疾聲呼籲於天地父母之前伏乞聖明俯諒臣難强之狀亟賜變通仍治臣瀆擾之罪以肅朝綱不勝幸甚答曰省疏具悉疏辭許令該曹付標
정조 17년
癸丑三月二十八日辰時上御重熙堂都承旨入侍時行都承旨徐鼎修記事官李海淸記注官安經心金良倜以次進伏訖上命讀公事書判付訖上曰都承旨許遞前望單子入之待下批牌招察任出榻敎命退承史以次退出
정조 17년
行都承旨徐邁修坐行左承旨徐龍輔坐行右承旨李書九坐直左副承旨徐榮輔內閣直右副承旨金孝建坐直同副承旨尹理相坐注書徐有聞病李海淸差祭假注書鄭文始仕申龜朝仕直事變假注書嚴思彦
정조 17년
李書九啓曰備邊司郞廳來言今日賓廳日次而國忌正日相値不得來會云矣敢啓傳曰如有稟事堂上則來待事分付
정조 17년
傳于金孝建曰傳香承旨馳詣受香所奉審摘奸以來
정조 17년
徐邁修啓曰親臨受誓戒時承旨當爲備員而同副承旨李鼎德在外何以爲之敢稟傳曰許遞政官牌招開政待下批牌招察任
정조 17년
徐邁修啓曰監察十三員內或差祭或受由在外或未署經今日親臨受誓戒時無以分排在前如此之時有未署經監察署前行公之例今亦依此例出仕事分付何如傳曰允
정조 17년
徐邁修啓曰今日親臨受誓戒時讀誓文官當爲進參而吏曹判書徐有防方在受由中卽爲牌招何如傳曰允
정조 17년
李書九啓曰備局稟事堂上李文源金文淳沈頤之李秉鼎依下敎來待矣傳曰入侍
정조 17년
注書李海淸差祭代申龜朝爲假注書
정조 17년
傳于徐邁修曰藥房提調許遞
정조 17년
徐邁修啓曰淸齋摘奸吏曹郞廳來告內雩祀壇典祀官奉常僉正金洪運不出齋宿云身爲祭官不爲淸齋事極駭然所當重勘而本院請推之外無他可施之罰何以爲之敢稟傳曰拿處可也
정조 17년
徐邁修以吏曹言啓曰今此宗廟朔祭及雩祀壇祭獻官中時無職名人員令該曹口傳付軍職何如傳曰允
정조 17년
李書九以備邊司言啓曰大祭在卽祭官當爲差出而侍從罷散甚多無以分排云在前如此之時亦有請敍之規矣侍從堂上堂下違牌坐罷人竝敍用令該曹口傳付軍職何如傳曰允
정조 17년
兵曹口傳政事副司直李文會副司果韓致應李龜雲尹羽烈李泰賢姜文會李儒修嚴耆申大尹李錫夏李祉永鄭尙愚柳誨鄭毅祚宋民載宋銓宋俊載李尙友朴吉源洪秉臣林景鎭
정조 17년
金孝建啓曰今此宗廟夏享大祭親行時典祀官例以奉常正塡差而正李羽晉有故不得進參云今姑改差其代今日政擬入之意敢啓傳曰知道
정조 17년
有政吏批判書徐有防受由參判沈煥之進參議李冕膺進右副承旨徐有秉進以徐龍輔爲承旨尹㬦爲大司諫李尙寯爲正言李龜雲爲副修撰李𡊠爲內醫提調宋民載爲奉常正鄭昌順爲藝文提學學生李纘芳贈戶參例兼學生李益夏贈左承旨故通德李桂蕃贈掌樂正已上慶尙右兵使李性默三代
정조 17년
兵批判書趙宗鉉進參判沈晉賢病參議金履成入直進參知鄭澤孚病行右承旨李書九進以林濟遠爲副摠管鄭東顯爲僉知洪景煥爲宣傳官尹鉉東爲部將徐鼎修林道浩李庚運李鼎德以上竝付司直呂駿永尹說以上竝付司果
정조 17년
傳于李書九曰同副承旨許遞前望單子入之待下批牌招察任
정조 17년
李書九啓曰今日誓戒時承旨當爲備員而左承旨徐龍輔牌不進所當更請牌招而拘於廳規不得請牌何以爲之敢稟傳曰牌招
정조 17년
李書九啓曰臣與同副承旨徐有秉伴直矣纔已許遞伴直無人右副承旨金孝建卽爲牌招何如傳曰允
정조 17년
李書九啓曰今日誓戒時承旨當爲備員而同副承旨李益運不得出牌何以爲之敢稟傳曰許遞前望單子入之待下批牌招察任
정조 17년
承旨前望單子入之尹理相落點
정조 17년
李書九啓曰左承旨徐龍輔再牌不進誓戒在卽所當更請牌招而拘於廳規且係一日三牌何以爲之敢稟傳曰更爲牌招
정조 17년
傳于徐龍輔曰左承旨入侍
정조 17년
傳于李書九曰出宮門路以協陽門爲之
정조 17년
徐邁修啓曰吏曹判書徐有防牌不進推考傳旨今方捧入而今日誓戒時讀誓文官不可不備更卽牌招何如傳曰允
정조 17년
以開城留守金魯永狀啓民戶失火事傳于金孝建曰各別拔例顧助斯速奠接事回諭
정조 17년
徐榮輔以光陵忌辰大祭獻官言啓曰謁者思陵參奉鄭運耆昨日香祝到陵之時未及來待又於今日日已過晡尙不追到莫重祭享將不得備員行事萬萬惶悶勢將以諸執事中人推移兼行而鄭運耆段令攸司處之何如傳曰令該府處之當該差祭堂上之以衰病者苟充極爲駭然過齋後禁推可也
정조 17년
徐榮輔啓曰卽者光陵忌辰祭獻官李庚運以謁者鄭運耆未及來待事草記請罪而草記中多違格例原草記纔已捧入而違例之失不可無警推考何如傳曰允
정조 17년
金孝建以戶曹言啓曰文昭殿碑閣蠶壇碑閣淨業院碑閣流霞亭追慕洞碑閣大嬪宮依定式發遣本曹郞廳奉審則文昭殿碑閣庫庫雨漏夫妨草一張脫落萬懷堂北會簷雨漏二庫椽木一箇腐傷千慕堂雨漏一庫中門庫庫雨漏方椽一箇腐傷四面墻垣瓦子庫庫脫落追慕洞碑閣女妨草二張脫落曲墻瓦子庫庫脫落分付各該司使之卽速修改而大嬪宮姑無修改而大嬪宮姑無頉處之意敢啓傳曰知道
정조 17년
徐榮輔以禮曹言啓曰來四月初八日宗廟夏享大祭親行時省牲省器之節依例以親臨磨鍊擧行乎敢稟傳曰當親行矣
정조 17년
徐榮輔以禮曹言啓曰來四月初八日行宗廟夏享大祭親行時同日永寧殿依例遣大臣行祭事知委何如傳曰允
정조 17년
李書九以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 17년
李書九以兵曹言啓曰來四月初七日大駕詣宗廟齋宿初八日夏享大祭親行時以何營軍兵留陣而禁軍及馬步軍幾番幾哨磨鍊乎敢稟傳曰訓局步軍十五哨馬軍三哨爲先後廂禁衛營留陣禁軍三番隨駕可也
정조 17년
李書九以壯勇營言啓曰本營夏等試射時將官以下各技優等人別單書入之意敢啓傳曰知道
정조 17년
李書九以禁衛營言啓曰舊番鄕軍下送數多弘化銅龍等門入直軍因下敎減半入直矣新番軍今已替代依元數入直之意敢啓傳曰知道
정조 17년
金孝建以賑恤廳言啓曰南部部契任掌邊大得今月二十八日本洞路傍得二歲遺棄男兒惠民署契居良女李召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 17년
備邊司啓目粘連龍川前府使宋益休還穀濫報民還分數外擅自停退吏奴還上之冒錄蕩減尤爲放姿民庫擅貸虛名添錄等諸條無非法外之事爲先令該府拿問勘以當律時府使柳光國在任已及三載矇未覺察如無繡衣之反閱本邑穀簿一任其枵然其不職之罪亦難免重勘令該府處之前監司洪良浩官吏之奸弊兩載居藩一不査正罷職外此諸邑一依當初下敎待還上畢分給擧行之意分付何如判付啓依允爲旀龍川府使柳光國段昨冬旣有限麥秋觀其治績仍置與勘罪間論理狀聞之命拿問一款勿論爲良如敎
정조 17년
右議政金履素箚曰伏以臣一疾沈淹經閱數旬雜試鍼灸非惟無效乃反添加見今症形不啻倍蓰於前方其作痛之時筋絡牽引肢體麻木宛轉叫楚若不可堪至其行步運動則雖於房闥之間亦無作氣之望以是之故委席涔涔殆不省戶外事者久矣念臣本無寸長可備任使之末而偏荷罔極之恩致位崇顯區區微願只在於不憚燥濕殫竭奔走而眇福致災疾疹乘之今玆病情旣非一時之疾終有癃癈之漸撫躬自悼尙復何言然此猶臣一己之事耳臣於此誠有萬萬惶悶者蓋今春民憂之孔殷賙濟之乏策實爲目下之悶切聖慮憧憧乙丙靡安承佐之責專在廟堂之臣而顧鼎席未備忝叨時任之列者只有賤臣雖使賤臣無此疾病卽其昏愚儱侗百不通曉固不宜任以籌劃之責以致多少僨誤況其偃息在床至此之久時月之間了無起色賓對司坐一切擔却稟事則只委諸堂覆奏則至命就議是將緣臣一人之故而使國事泮渙庶務瘝曠此雖歲稔民康小大晏然之際揆以朝家事面決不宜若是苟簡況於今日而乃容臣之竊祿尸素不思所以變通也哉臣每於病枕無寐之時反復思惟實無他策少補公私惟有冒死陳乞亟解重負安意調治獲延殘喘實爲上下俱便之方且今太廟親祼成命已降誓戒在卽百僚咸造而臣獨淹病床簀末由參班虧分廢禮尤增死罪玆不得不疾聲號籲以冀矜諒之恩伏乞天地父母曲察臣痼疾難强之狀仍念國體時艱之不可不恤亟命遞解臣相職俾重寄無曠私分少安千萬幸甚取進止答曰省箚具悉卿懇所愼之尙未差可殊用慮念卿須安心善攝進參享班仍傳曰此批答遣史官傳諭
정조 17년
癸丑三月二十九日辰時上御誠正閣左承旨稟事備堂入侍時行左承旨李書九假注書鄭文始記注官安經心金良倜守禦使李文源行司直金文淳戶曹判書沈頤之行副司直李秉鼎以次進伏訖文淳曰胎封陪進時當有正三品陪進之例今番雖於後苑爲之陪進一節及蓋石等物當依例擧行乎上曰竝置之文淳曰濬川之需貿置兩西耗條每年自均廳移來以用者爲二千六百兩而年前大濬川時及舟橋司庫舍營建時推移貸用之數合爲五千兩逐年一千兩式計減故移來之數不過一午六百兩而就其中除本司應下則所餘僅爲千數間亦有不時之用以此餘數實無經紀濬役之道均廳移來錢當年條二千六百兩姑先盡數取用計減一款退以一年似好故敢此仰達矣上曰依爲之出擧條頤之曰慶熙宮修改節目中小小有頉處中官衛將知委營繕登時修改事明有定式而如是之後若有不謹擧行之事當該中官衛將施以違令之律事下敎截嚴矣今春奉審時有椺椽道里之腐傷動退者若能一遵定式知委營繕這這修改則豈有此弊乎此而置之則殊無節目本意日後必有掩置不報之慮當該中官衛將一依節目竝施違令之律此後則隨其執頉卽刻修改而大抵雨漏之弊不但瓦子破壞北邊背陽處落葉雜草積而成堆雨雪渟滀以致滲漏而然自今爲始更加嚴飭薙草掃葉俾無雨水渟滯之患且樹木之陰翳尤爲傷損之端差備內深嚴處雖不敢遽議各司諸處隨其所見翦除枝柯無或阻陽生頉事添入節目似好故竝此仰達矣上曰依爲之出擧條文源曰南漢軍餉醬一千一百三十二甕中別庫御供沈醬五十坐及各寺分置三百五十九坐則逐年改色故味品俱好而至於留營所在醬甕七百二十三坐內上品味好者爲八十七坐中下品僅可者爲三百五十一坐其餘下之下已成塵土者亦爲二百八十五坐矣此二百八十餘甕旣是不可用之物則留置無益而每年新沈加鹽之際因此無用之物作奸層出臣意則已成塵土不堪近口醬甕一倂埋之以杜幻弄之弊上品外至於中下品三百五十一甕則從其沈醬之年條每年每春限七分一從便分給於願受人處而醬一斗代太一斗待秋收捧輪回新沈次第改色則於公於私誠爲兩便故敢此仰達矣上曰依爲之出擧條文源曰廣州軍餉米之戶曹貸去者每以關西小米劃報而以小米每石本價三兩錢難貿大米一石故在前筵稟定式每石價錢添加一兩合四兩式貿取而猶爲不足實無自願貿納者故不得已寬其期限或限五六年或限七八年流伊貿納而多年遷推之間每多未捧之弊太半虛錄勢所必至而以其添價一兩之故元穀石數亦隨而縮以千石言之則其縮爲二百五十石以萬石言之則其縮爲二千五百石自癸未至戊戌不過十六年之間貸去之數合爲四萬三千餘石而還推之際其所見縮實爲一萬八百餘石之多此外各年停退蕩減及腐傷逋欠之數亦極夥然當初十二萬石軍餉因此減縮目今會付都數僅爲五萬六百石內除其今番戶曹貸去七千五百石及今年還分二萬四千餘石則實留庫不過一萬九千餘石軍餉之四留一分法意何等嚴重而今則半留半分亦爲不足其在備不虞之道誠極悶迫戶曹戊戌貸去之未捧二千五百石今春貸去七千五百石合爲一萬石矣軍餉元數復舊之策雖難變通戶曹所貸萬包之米從速還報則此亦可補半分留之資也日前聞戶判之言則該曹雖有畿甸兩湖數萬石貿置之穀而當此歉荒勢難準數劃報云萬石如難準報則或三分二或折半之間若使趁此穀貴之時從便還報一包之價將過五六兩及今作錢待秋貿米則雖値穡事之平年足可以依數貿充石數之減縮貿取之稽滯及難捧之患虛錄之弊必不如前敢此仰達矣上曰令廟堂與度支長相議多少間從長區劃先充半留之數可也出擧條秉鼎曰尼城縣闕里祠只建一間屋子而奉安夫子遺像一本矣自丙申以後因聖敎奉來諸處奉安遺像四本及朱文公遺像一本合爲六本而祠宇初旣狹隘重以年久傾圮故曾於戊申九月幼學孔載謙以此上言則判付內令道臣量助物力趁時修葺爲敎而至今六年尙未擧行月前載謙呈單于太學故臣與前泮長沈煥之及泮中多士書通錦伯李亨元則以待畢賑隨力奉助爲答太學諸儒皆以爲待畢賑修葺則經潦頹壓勢所必至要臣等一番筵稟此事旣係至重且有成命則六年之內屢經道伯而連事推諉將至頹壓此豈對揚聖敎之道哉依前判付未潦前仍舊貫卽速修葺之意嚴飭該道道臣恐不可已故敢此仰達矣上曰依爲之不過一間屋子仍舊修繕申飭道伯斯速造給可也出擧條文源曰馬場事頃筵有所仰達者而更與提調往復消商講定後稟達計矣上曰此不可一時猝辦之事商議好道理後更稟可也秉鼎曰臣日前得見龍川査啓一邑蕩減之殆過萬包者其可成說乎此等之類宜置贓律而亦以此意申飭各道似好矣上曰卿言好矣仍命退諸臣以次退出
정조 17년
癸丑三月二十九日四更一點上詣仁政殿親臨受誓戒入侍時行都承旨徐邁修行左承旨徐龍輔行右承旨李書九右副承旨徐榮輔左副承旨金孝建同副承旨尹理相假注書鄭文始申龜朝記注官安經心金良倜奎章閣提學鄭民始檢校直閣南公轍以次侍立上具翼善冠衮龍袍出協陽門由肅章門詣仁政殿月臺降輿就版位南向立近侍跪進圭上執圭上曰左承旨爲禮房事出榻敎引儀唱在位百官行四拜禮讀誓文官吏曹判書徐有防未及承牌上曰曾經吏判人替讀可也民始陞階趨進讀誓文訖左通禮跪告禮畢乘輿出仁政門由協陽門還內諸臣以次退出
정조 17년
行都承旨徐邁修坐行左承旨徐龍輔坐直行右承旨李書九坐左副承旨徐榮輔內閣直右副承旨金孝建坐同副承旨尹理相坐直注書徐有聞病李海淸仕直假注書申龜朝仕事變假注書嚴思彦仕
정조 17년
李書九啓曰大司憲李義行掌令金禧爕持平朴孝成呈辭執義宋煥箕掌令洪克浩俱在外持平李重蓮未署經監察茶時之意敢啓傳曰知道
정조 17년
徐龍輔啓曰來初五日朝參日次而宗廟夏享大祭親祭齋戒相値頉稟之意敢啓傳曰知道
정조 17년
尹理相啓曰禁衛營將官來言今日本營軍兵日次私習云矣敢啓傳曰知道
정조 17년
李書九啓曰御營廳將官來言今日本營軍兵日次私習云矣敢啓傳曰知道
정조 17년
徐邁修啓曰輪對官來待矣敢啓傳曰入侍
정조 17년
傳于徐龍輔曰政官牌招開政
정조 17년
金孝建啓曰吏曹判書徐有防參判沈煥之參議李冕膺牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰允
정조 17년
徐邁修啓曰吏曹參議李冕膺旣有只推之命一體牌招何如傳曰允
정조 17년
傳于李書九曰戢詰之政拔例勸懲然後可責實效此捕將自來擧職而近因言端聞之所捉贓物恰近三萬金云爾則如許捕校合施賞典首功人邊將今窠差送其餘帖加成給
정조 17년
以統制使李潤慶壯啓知世浦萬戶段興道之代令該曹差出催促下送事傳于徐邁修曰今日政擇差給馬下送
정조 17년
有政吏批判書徐有防參判沈煥之參議李冕膺進行都承旨徐邁修進以金翊休爲大司諫李龜雲爲執義尹羽烈爲司諫閔彝顯爲掌令鄭尙愚爲正言申馥爲副校理申大尹爲修撰
정조 17년
兵批判書趙宗鉉進參判沈晉賢病參議金履成病參知鄭澤孚入直行右承旨李書九進以朴東運爲知世浦萬戶任興秀爲臨津別將捕校安鳳儀今加折衝加資事承傳副護軍徐有秉李宅永
정조 17년
傳于李書九曰政官待開門牌招開政
정조 17년
以義州府尹趙鎭宅壯啓罪人卞觀海決棍充軍事傳于徐邁修曰法已施矣分揀放送事回諭
정조 17년
李書九以備邊司言啓曰掌令金禧燮上疏批旨內李鼎烈事旣曰加斛又稱目擊則臺臣之言不可不信其委折令有司堂上査問稟處事命下矣招致淸安縣監李鼎烈査問其漕倉捧稅時加捧委折則以爲運判捧稅時以十八斗爲準致有稅民之呼冤矣庚子運判革罷之後始以十四斗校正收捧而六七年來差員不恤上納之欠縮必欲得譽於稅民次次減捧今至十三斗四五升倉納欠縮之患站船難支之弊皆由於此縣監深知事情故今番捧稅時十四斗準捧雖不可猝然復舊上納欠縮及船漢難支不可不念以十三斗七升爲準則比近年果有二三升加捧之事而稅納之民不思十四斗準斛之規或有以如干升加捧爲稱冤之端故爲移此補彼之計倉屬所食落穀削以減之每一斛所減爲二升七八合民雖有斛內之加納畢竟有落穀之減得則在稅民無得失之可言在國穀亦無虧欠之痼弊而六邑民所見處一一曉諭俾見其加斛減升之狀則升合加減民豈不知乎今此一斗加捧之說實是萬萬意慮之外値此春水方生之時必欲趁期運納之故催督收捧之際亦不無拒納者之怨謗而又有倉屬輩以其減升之故欲售逞憾之計與稅民胥動浮言有此云云之說也縣監本邑稅米亦在其中則豈有剝割邑民以利他邑船漢之理哉云矣站船稅納之以十四斗爲準乃是各邑通行例而該差員以十三斗七升收捧則不可爲之濫捧也所捧雖有二三升加斛落穀有近三升減數而移此補彼則在稅民亦無稱冤之端而臺疏中旣以一斗加捧爲言至以怨聲載路臣所目擊如是質言於奏御文字則不可以該差員自明之說遽然決處加捧實數民怨有無令道臣詳査狀聞後稟處何如傳曰何待招問而知之乎問之者特以臺疏體重也事實旣如所料則爲臺臣者以土着之人發此相左之說揆以事體當有警飭當該臺臣推考可也
정조 17년
李書九以備邊司言啓曰卽見開城留守金魯永狀啓則以爲本府穀摠自來不敷而窮春排巡無以繼給礪峴鎭及金川等邑亦皆民多穀少難於排巡本營泰安倉及中軍次知倉留庫各穀依近例盡分礪峴鎭倉及金川白川等郡次知倉留庫各穀限折半加分事請令廟堂稟旨分付矣本府還穀不敷竝與所屬邑鎭而無以排比繼巡則加分之請勢難防塞依所請許施而軍餉事體至爲嚴重不必以折半盡分爲限分排之際務從節略多數儲留以備嗣歲畢分給後據實數狀聞之意分付何如傳曰允
정조 17년
徐邁修以司饔院監膳提調意啓曰葦魚所進上大葦魚體小故自本院昨已申飭矣今日所封大葦魚與昨無異當爲退送而闕供未安雖不得已捧入莫重進上有此不謹其在事體誠極駭然當該監捉官令該府勘處下吏令攸司科治臣亦惶恐待罪之意敢啓傳曰知道卿則勿待罪官吏姑爲分揀可也
정조 17년
掌令金禧爕疏曰伏以臣家世單寒人器魯下淸朝耳目之任決知其萬萬不稱而濫被陶甄之澤獲忝任使之末前後臺銜凡幾遭矣而或因在鄕而遞差或由身病而例罷未嘗出一言論一事少裨我殿下平明之治居常愧懼若隕淵谷前秋柏府華誥忽下於洋宮持被之際常參有命庚牌儼臨怵畏義分張皇出肅疎逖之蹤初登筵席言旣瑣屑跡又慌忙壞損臺體無復餘地以致承宣之請推尙有滿心之慙恧恩遞之後歸伏鄕廬資正掌憲除旨聯翩恩榮所及竭蹶登程千萬不自意見職新命又下此際不知樸愚如臣昏憒如臣何以得此於聖明之世也天牌之下急於叩謝未敢言私冒沒趨膺而旅次冷落宿病越添時日之內蠢動無期玆不得不短章哀籲伏乞天地父母特賜鑑諒亟命鐫削臣所帶職名以安微分不勝幸甚臣方乞免之不暇宜不敢贅及他說而一段忠愛之誠根於秉彝銷爍不得敢以草草數語唐突附奏惟殿下垂察焉噫國家之設置臺閣法意甚重上而衮闕下而官師無不導之使言使昌言嘉謨日陳於前唐虞吁咈之盛尙矣無論漢唐小康之治職由於此則開言路三字豈不大闕於世道乎挽近以來臺臣之苟或未槪於聖心則輒令還給使不得上達喉院之臣奉承傳而退却兩司之吏抱章牘而徊徨若此不已則幾何而不爲無言世界乎世道之憂莫大於此伏願繼自今勿令退却以爲來諫之道焉臣之去秋登對以洋宮食婢事仰煩崇聽而辭不達意未免中撤今若徒懷嚴畏未畢其辭則雖以日月之明或難悉燭其委折玆又不避猥越復申前說焉朝家之說置賢館養士節目至矣盡矣而近年則財力凋殘百弊層生莫重供士之需每患不足至於食堂都庫之弊而極矣蓋多士朝夕之供自太學設立之初以近千石典僕井間次排定食毋或二年一次或三年一次輪回應役乃是不易之古規矣自數十年前洋僕輩厭避立役擅自都庫或因諸生之發論或由洋堂之申飭乍立旋罷如是者久矣壬寅年宰臣趙尙鎭爲長於洋永罷輪回之古例許立都庫之新規大抵雇立輩皆以貧窮無恒産之類馮藉多士之供饋資其生活於其中一年二年負逋山積雖自官家刻期督捧而懲出無路則闕洪之非朝卽夕典僕輩慮其生事多般顧助每年收給殆至千餘金之多隨給隨盡便同尾閭朝食堂或過亭午夕食堂多至犯夜每每遲滯全不成樣食堂關係何等嚴重而因循近例不卽通變則來頭之弊有不可勝言而朝家從厚養士之良法盛意果安在哉顧今矯救之道惟在於特罷都庫之痼弊永復輪次之古法亟命有司之臣俾盡從長仍舊之方焉臣新從下土竊有所目下駭憤之事敢此尾陳矣淸安縣監李鼎烈以田稅差員當其捧稅之日濫捧太過一斛加上之米太過一斗餘當此歉歲粒米如金窮民貿納之際以至賣牛賣鼎艱辛辦納則身爲差員固當惕念精捧而不此之爲乃招船人立於斛頭曰如是剩捧則汝等可無欠縮之患而洽足於汝意爲言罔念朝家如傷之德意同濟船人無厭之壑慾一斛防納之價至於十一兩五錢之多其捧納之太濫推此可知六邑嗷嗷怨聲載路臣所目擊焉敢誣也臣謂淸安縣監李鼎烈亟施重勘斷不可已也臣無任云云答曰省疏具悉首陳事當留意次陳事令廟堂稟處李鼎烈事旣曰加斛又稱目擊則臺臣之言不可不信其委折令有司堂上査問稟處爾其勿辭察職
정조 17년
癸丑四月初一日辰時上御誠正閣輪對官入侍時行右承旨李書九記事官李海淸記注官安經心金良倜平市令尹龜東造紙別提崔必濟吏曹正郞郭龍濟中樞經歷李堰軍器判官吳在臣南學訓導韓啓翼養賢主簿尹悌東內贍直長金龍淳工曹正郞李洛秀尙衣僉正韓文洪以次進伏訖上曰輪對官進前可也龜東等以次進前奏職姓名訖悌東曰自前式年館試應辦之役例自本庫擧行而往在丁酉式年因圓點生之不願赴擧本庫亦免應辦之役矣及夫庚子自備局別單啓下生劃應辦使本庫擧行而支供凡節比諸館試不啻倍蓰未過數式必有蕩竭之慮故去壬寅年前參判臣趙尙鎭以泮長登筵生劃應辦使各主張輪回事有所陳請而批旨有廟堂從長稟處之命矣伊時生劃應辦復使各主張依前輪回東堂二所應辦使本庫依館試例擧行之意回啓判下矣蓋本庫專主養士元無貢人而式年館試則旣爲居齊生設行故應辦之役亦自本庫擧行而朝家之如干添補不能當許多糜費疲殘員役輩東西稱貸僅僅支供本庫無他財力故養士飯米中推移需用而該曹之飯米劃送自有排朔原定之數每當式年此等費用少不下四五十石多或至六七十包目今飯米漸至耗縮實無繼用之道來頭事勢誠甚可悶臣意則館試復舊前東堂二所應辦之役更使各主張依前輪回擧行則在貢人別無添苦之弊於本庫實有蠲減之惠故敢此仰達矣上曰令廟堂稟處可也出擧條命書九書傳敎曰誓戒旣過侍臣不可不備員兩司未肅拜在外人員許遞玉堂依此捧傳旨皆令今日政差代命退諸臣以次退出
정조 17년
癸丑四月初一日午時上御重熙堂左承旨入侍時行左承旨徐龍輔記事官李海淸記注官安經心金良倜以次進伏訖上命讀公事書判付訖龍輔曰同罪未敍人隨卽提稟事曾有定式矣前大司諫兪漢謨旣已蒙敍而前獻納徐有沂前正言張至冕俱是同罪之人故敢此仰達矣上曰竝敍用可也出擧條龍輔曰奏御文書自有格式而今此備邊司草記之兩貼空頭有違常規大是疎忽當該有司堂上推考元草記使之改修正入啓何如上曰依爲之出擧條命退承史以次退出
정조 17년
行都承旨徐邁修坐行左承旨徐龍輔坐行右承旨李書九坐左副承旨金孝建坐右副承旨尹理相坐直同副承旨李益運坐直注書徐有聞病李海淸仕假注書申龜朝仕直事變假注書嚴思彦仕
정조 17년
藥房提調李𡊠副提調徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 17년
李書九以都摠府言啓曰今日內三廳武兼禁軍及軍兵中日習射請出標信傳曰知道
정조 17년
李書九啓曰禁衛營將官來言今日本營日次私習云矣敢啓傳曰知道
정조 17년
李書九啓曰御營廳將官來言今日本營日次私習云矣敢啓傳曰知道
정조 17년
傳于徐邁修曰都承旨右承旨同副承旨入侍
정조 17년
徐龍輔以弘文館言啓曰新除授副校理申馥時在慶尙道安東地經筵入番事緊請斯速乘馹上來事下諭答曰依啓
정조 17년
金孝建啓曰合辭闕啓已至多日事甚未安今日政新除授兩司諸臺竝待下批牌招何如傳曰允
정조 17년
徐龍輔以弘文館言啓曰本館上番闕直事甚未安今日政新除授玉堂待下批牌招入直何如傳曰允
정조 17년
有政吏批判書徐有防進參判沈煥之進參議李冕膺進行都承旨徐邁修進啓曰大司成今當差出而擬望之人乏少承旨及外任竝擬何如傳曰允以成德雨爲修撰李錫夏爲副修撰徐榮輔爲大司成李祖承爲黃海監司金敬五爲平安都事壯勇衛金春雲今加嘉善壯勇衛陸重秀武士全昌盛今加正憲加資事承傳
정조 17년
兵批判書趙宗鉉病參判沈晉賢參議金履成病參知鄭澤孚入直進行右承旨李書九進鄭東觀宋煥箕洪克浩已上竝付副護軍尹㬦尹光普已上竝付副司直姜忱李肇源李尙寯
정조 17년
傳于尹理相曰左副承旨許遞前望單子入之
정조 17년
徐邁修啓曰新除授同副承旨李益運卽爲牌招何如傳曰允
정조 17년
以司諫尹羽烈正言鄭尙愚牌不進罷職傳旨傳于金孝建曰只推
정조 17년
徐龍輔啓曰新除授大司成徐榮輔旣入闕中不爲肅謝直爲出去事甚未安推考警責何如傳曰允
정조 17년
傳于李書九曰黃海監司入侍
정조 17년
備忘記黃海監司李祖承下直長弓一張長箭一部賜給
정조 17년
徐龍輔以弘文館言啓曰本館上番無他推移之員不得已以下番姑陞入直之意敢啓傳曰知道
정조 17년
徐龍輔啓曰卽者校理李遇濟以其親病陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 17년
掌令金禧爕啓曰臣言議巽軟見識孤陋本不合於淸朝耳目之任而昨於陳疏中以淸安縣監李鼎烈稅斛濫捧事有所論勘矣卽伏見備局草記批旨下者責敎截嚴臣惶懍震越無地自容臣以土着常貢之民稔知漕倉之弊久矣蓋江運異於海運水路亦甚不遠一斛之捧加上四五升則可無上納之欠縮船人之稱冤而臣在鄕時稅民往來於漕倉者皆曰稅納之過入未有甚於今年一斛加上之米殆過一斗量其所入則的爲十八斗當此舊穀旣盡之時殘民何以賴生怨聲狼藉萬口同傳臣所耳聞也又於鄰里防稅之錢至於十一兩五錢之多臣所目覩也何敢構誣於章奏之間乎第臣不善周章致有此推考之命莫非臣罪以此情蹤其何敢一刻晏然於臺次乎請命遞斥臣職答曰十八斗之說旣聞之不可仍置更令有司堂上中時帶度支者査問草記爾則勿辭
정조 17년
金孝建啓曰掌令金禧爕一日再啓煩瀆退待物論矣敢啓傳曰知道
정조 17년
李益運以備邊司言啓曰掌令金禧爕避嫌批旨內十八斗之說旣聞之不可仍置更令有司堂上中時帶度支者査問草記事命下矣招致淸安縣監李鼎烈一斗加上的爲十八斗委折更爲査問則以爲一斛所捧爲十四斗而漸次減捧爲十三斗四五升故爲慮漕弊加捧二三升爲十三斗七升減給落穀使之移此補彼之由昨已備陳矣今者臺臣又以一斛加上殆過一斗量其所入的爲十八斗爲啓誠未知其何說也稅民皆知年年當納之數升合加減毁譽立判差員雖欲勒加一斗民無順從之理則一升之穀亦不敢無端低仰況一斗乎此已不可知也量其所入的爲十八斗尤所未曉一斛之入以十四斗爲準則斛上又加四斗然後乃爲十八斗初旣曰一斗加捧末乃曰的爲十八斗上疏則曰目擊避嫌則曰耳聞耳聞目擊之間未知有何所據而捧稅之斗携來於站船一番量穀可知所入之多少至於忠州戶首之民捧爲幾何倉底市直之高下爲幾何實非一時差員之所知云矣今以臺避所論較看於差員所對則差員以爲二三升加捧以落穀移補臺言則以爲一斛加上殆過一斗差員則又以爲一斛所捧不滿十四斗臺言則以爲量其所容入的爲十八斗兩說互相矛盾有難適從一番査實然後其是非虛實可以決定令道臣詳査啓聞後稟處何如傳曰臺臣之前疏後避一斗變爲四斗目擊換稱耳聞語意雖甚矛盾臺言體重飭令道伯斯速査聞俾無差員滯留之弊可也
정조 17년
李書九以兵曹言啓曰去春三朔能麽兒考講時訓鍊院副正李海範都摠府經歷李喜大通禮院引儀金理一武臣兼宣傳官李基岳南志彧守門將崔聖甲洪相五一次不通都摠府經歷李萬吾訓鍊院僉正金志和武臣兼宣傳官權思漢沈公燁高景洙二次不通依定式竝從重推考何如傳曰允
정조 17년
校理李遇濟疏曰伏以臣於直中卽接家信臣之老母素患癃疾挾感添劇寒熱交攻症情危惡飮啖全却氣息凜綴病中思戀促臣歸護臣聞來驚遑按住不得玆敢忙陳短章徑出禁扃伏乞聖慈特垂憐察亟遞臣見帶之職俾便救護仍治臣擅離之罪以肅朝綱千萬幸甚臣無任云云省疏具悉爾其勿辭救護母病
정조 17년
敎黃海監司李祖承書王若曰國家重方面之任暫撤卿月之班人臣效鞅掌之勞須畀觀風之責肆殊簡特侈於惟簡而溫諭載申於于蕃惟卿趾美故家蜚英蚤歲委任銓席秉心可見於公平掌命銀臺通纔已著於明敏眷彼黃海一域實我靑丘重藩間松箕而居水陸之衝地是關防形勝饒魚鹽而擅銅鐵之利俗則弓馬貨財惟屛翰要在得人矧盤錯可以別器玆授卿以黃海道觀察使兼兵馬水軍節度使巡察使海州牧使卿其祗服寵命勉恢良圖蔀屋推察眉之恩蘇殘祛害蓉堂膺作翰之命黜幽陟明其餘稟裁厥有典例於戲登車攬轡必思一路之澄淸按節巡方宜體九重之宵旰故玆敎示想宜知悉
정조 17년
癸丑四月初二日卯時上御誠正閣都承旨右承旨同副承旨入侍時行都承旨徐邁修行右承旨李書九同副承旨尹理相記事官李海淸記注官安經心金良倜以次進伏訖上命書傳敎曰大司成今日政差出又命書傳敎曰黃海監司待下批當日辭朝仍命退承史以次退出
정조 17년
癸丑四月初二日巳時上御重熙堂黃海監司入侍時行右承旨李書九假注書申龜朝記注官安經心金良倜黃海監司李祖承以次進伏訖上曰注書出去密符單子持入而敎文誰當製進耶催促可也賤臣承命出傳祖承奏職姓名訖上曰民事方殷憂恤之念不弛宵旰卿須往欽殫誠巡拊無負特簡之意可也命退諸臣以次退出
정조 17년
行都承旨徐邁修坐行左承旨徐龍輔坐行右承旨李書九坐左副承旨金孝建坐直右副承旨李益運坐直同副承旨尹理相坐注書徐有聞病李海淸仕直假注書申龜朝仕事變假注書嚴思彦仕
정조 17년
金孝建啓曰合辭闕啓事甚未安除在外未署經外未肅拜人員竝卽牌招掌令金禧燮引避退待已至經宿尙未處置大司憲李義行執義李龜雲持平朴孝成一體牌招何如傳曰允
정조 17년
傳于金孝建曰時囚柳戇査啓事成命已久尙無皁白所犯虛實雖未知之老者之長在保放未出場之中揆以獄體不當若是當該道臣推考監司卽兼留守也外官也留守卽內官也便是交承也以此以彼勢難冒當査處之道更令廟堂草記稟處
정조 17년
以掌令金禧燮牌不進罷職傳旨傳于金孝建曰只推
정조 17년
傳于徐龍輔曰今番園所植木播種及火巢外築筒白虎邊補土工役甚鉅爲所重當有酬勞之擧而差員則渠之職分內事後當連有播植今番勿論其餘京鄕將校軍兵依判下分等施賞而帖加則今日內口傳下批與有旨成送本府留守所入錢穀以外帑庫所在上下事分付壯勇內外營差員振威縣所管植木以本縣大同米八十石劃給事分付畿營
정조 17년
執義李龜雲啓曰掌令金禧燮以爲臣言議巽軟見識孤陋本不合於淸朝耳目之任而昨於陳疏中以淸安縣監李鼎烈稅斛濫捧事有所論勘矣卽伏見備局草記批旨下者責敎截嚴臣惶懍震越無地自容臣以土着常貢之民稔知漕倉之弊久矣蓋江運異於海運水路亦甚不遠一斛之捧加上四五升則可無上納之欠縮船人之稱冤而臣在鄕時稅民往來於漕倉者皆曰稅納之過入未有甚於今年一斛加上之米殆過一斗量其所入則的爲十八斗當穀旣盡之時殘民何以賴生怨聲狼藉萬口同傳臣所耳聞也又於鄰里防稅之錢至於十一兩五錢之多臣所目覩也何敢構誣於章奏之間乎第臣不善周章致有此推考之命莫非臣罪以此情踪其何敢一刻晏然於臺次乎引嫌而退語雖差爽意在陳規不可以此輕遞言官請掌令金禧燮出仕答曰依啓
정조 17년
徐邁修以吏曹言啓曰宗廟署令金魯敬呈狀內矣身素患痰癖之症當此換節之時猝地闖發萬無供職之望云大享當前而身病旣如此則不可强令察任今姑改差何如傳曰使之將往他司相換可也
정조 17년
吏曹口傳政事宗廟令金魯敬司饔主簿鄭昌耆相換
정조 17년
徐邁修以吏曹言啓曰司宰監直長朴興緖受由過限未上來依例改差何如傳曰允
정조 17년
金孝建以戶曹言啓曰各道年終錢穀御覽會計待慶尙道江原道會案上來修正以入事前已啓下矣兩道會案今己來到御覽會計受出修正之意敢啓傳曰知道
정조 17년
徐龍輔以禮曹言啓曰去二月三十日大臣備局堂上引見入侍時臣鍾顯所啓各陵祭享時造泡東陵則佛巖寺擧行而其外陵園墓或元無造泡寺或有之而寺殘僧少無以供役合有從便釐正之道自臣曹往復道臣趁今變通恐好故敢此仰達矣上曰斯速釐正後草記可也事命下矣各陵園墓有造泡寺處則別無釐正之事而其中寺殘僧少之處則分付地方官使之各別顧護以爲應役之地恭陵順陵溫陵禧陵孝陵懿陵永陵昭顯墓則本無造泡寺故恭陵造泡寺以雲神菴爲定順陵造泡寺以化成菴爲定溫陵造泡寺以奉溫菴爲定禧陵孝陵造泡寺以高香寺爲定懿陵造泡寺以淸涼寺爲定永陵造泡寺以柒莊菴爲定昭顯墓造泡寺以高峯寺爲定竝令着實擧行而旣爲造泡寺則事面與前自別故移關畿營另飭各該邑着意於蠲除顧助之方西道陵墓則從前造泡於守國寺而聞其寺宇頹圮僧徒稀少將無以分排擧行故今方往復道臣修葺募入等事從長變通期有成效之地敢啓傳曰知道
정조 17년
金孝建以備邊司言啓曰傳曰時囚柳戇査啓事成命已久尙無皁白所犯虛實雖未知之老者之長在保放未出場之中揆以獄體不當若是當該道臣推考監司卽兼留守也外官也留守卽內官也便是交承也以此以彼勢難冒當査處之道更令廟堂草記稟處事命下矣柳戇査事道臣之勢難冒當誠如聖敎而臺言旣發囚供難信其在按覈之道發遣御史使之行査實合事宜而此時畿甸之貽弊亦不可不念應問各人令秋曹捉致究問後仍令王府照處何如傳曰諸人捉致之弊十倍於繡行廚傳況此時畿民呼飢之時乎雖欲行査照律聞其衰病應在收贖之科無論如此如彼白首耆年名登臺章一則罪也二則罪也加施盡行追奪之典勘放事分付該府可也
정조 17년
金孝建以備邊司言啓曰卽見平安監司李秉模所報則枚擧江界府使申大䄵牒呈以爲本府苗丹黃三把糧米九百九十九石零前以會付還中貸下待秋具耗收捧丙寅年革罷此規始以別餉軍官納米條施行己丑年軍官大縮故其不足五百五十七石請得加分充報至於辛丑軍官納米益減故不足二百石更得加分耗充給矣十數年來民戶尤縮軍官米二百四十餘石零無路責納隣族之弊有不可勝言今此二百四十二石零亦依本府已例會付還穀留庫中加分取耗充數上下爲辭矣該邑三把糧米隨縮隨報加分取耗便成三十年流來古規見今民戶漸減害及隣族白地責納至於三百四十餘包之多則在朝家軫恤江民之德意合有矯救之道依報辭施行之意分付近年以來爲江民革弊祛瘼至矣盡矣宜乎流散之民聞風還接而觀於邑牒營報舊縮自如新增無聞極爲訝惑自今另加着意於勞來之方俾有實效事嚴飭道臣何如傳曰允
정조 17년
徐邁修以兵曹言啓曰景福宮衛將都啓衫慶熙宮衛將張景游俱以身病猝重時月之內無望供職呈伏乞遞輪番之任不可久曠竝改差何如傳曰允
정조 17년
徐邁修以賑恤廳言啓曰西部米廛上契任掌崔尙得今月初二日本洞路傍得二歲遺棄兒同里居良女李召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 17년
徐邁修以禁衛營言啓曰去夜四更量惠慶宮別監金景哲本營巡邏被捉何以爲之之意敢啓傳曰聞是公幹出入分揀放送可也
정조 17년
知敦寧申思運疏曰伏以臣蒲柳之姿望秋先零狗馬之疾與年益深屛伏田里逖違宸陛惟其向日之忱只切依斗之望矣千萬不自意敦府新除有隕自天臣於是聞命惝怳戴恩踧踖莫省措躬之所也顧今在朝之卿宰筋力才猷何患無人而如臣衰朽如臣譾劣乃於歸蓽之餘至被收簪之寵臣是何人叨恩至斯其在臣叩謝之義何敢懷逡巡之計而第臣所叨之職本是儀親之窠非儀親則雖或有除拜例不得冒膺今臣旣無敦寧在法當遞曠日虛縻私義難安玆敢從縣道援例陳懇伏乞聖慈俯垂諒察將臣職名亟命遞改以存公格以安私分不勝幸甚臣無任云云答曰省疏具悉疏辭下該曹稟處
정조 17년
吏曹啓目粘連啓下是白有亦觀此知敦寧府事申思運上疏則以爲臣所叨之職旣無敦寧在法當遞亟命遞改亦爲白有臥乎所旣無敦寧則似當許遞是白乎矣重臣所帶遞仍當否臣曹不敢擅便上裁何如判付啓依回啓施行爲良如敎
정조 17년
癸丑四月初三日巳時上御重熙堂左承旨入侍稟事閣臣同爲入侍時行左承旨徐龍輔記事官李海淸記注官安經心金良倜前京畿監司徐鼎修以次進伏訖上命書傳敎曰關東經工生抄啓之命卽謂工於經學也以是有當下條問之命矣今聞該道所取非經學卽治經云條問事體何如則豈可如是更令道臣以窮經讀書貫穿疑義爲一鄕所推者誠心採訪狀聞則當下條問此意令廟堂分付上曰園所外白虎近處補土及火巢築筒時差使員振威縣令曺允植率本縣校吏專當赴役其勤勞誠可尙渠雖職分內事該縣校吏等酬勞除弊之道卿其稟處可也鼎修曰該縣處在三南孔道邑力本極殘薄無他變通之路而曾聞庚子辛丑年間有略干隱結自首云依年前安東例自壬子條還爲出給園軍復戶依水原例自庚戌至壬子三年條計數給代而竝與各官房免稅移劃他邑糧餉廳屯稅亦依前令本縣收納則於民於吏庶爲除弊酬勞之道矣上曰依爲之依此所奏卽令新伯斯速擧行可也出擧條鼎修曰園所幸行時自畿營各項策應旣有每年已行之規自當按此擧行而水原果川等站會減成冊例報巡營自巡營酌量上下矣今則水原體貌與前有異此等文簿去來不無掣礙之端此後則水原會減成冊勿爲關由於畿營自本府直爲擧行似合事宜故敢比仰達上曰依爲之本府專當之方議于廟堂從長拮据可也出擧條命退諸臣以次退出
정조 17년
行都承旨徐邁修坐行左承旨徐龍輔坐行右承旨李書九坐直左副承旨金孝建坐右副承旨尹理相坐直同副承旨李益運坐注書徐有聞病李海淸仕假注書申龜朝仕直事變假注書嚴思彦仕
정조 17년
徐邁修啓曰臣邁修今日議政府肄儀進去下直之意敢啓傳曰知道
정조 17년
徐龍輔啓曰今初八日宗廟夏享大祭親祭祭文當爲製進藝文提學鄭昌順待開門牌招何如傳曰允
정조 17년
以司諫尹羽烈持平朴孝成牌不進罷職傳旨傳于金孝建曰只推
정조 17년
以都摠管李得臣初度呈辭傳于徐龍輔曰許遞令該曹口傳差出
정조 17년
兵曹口傳政事以尹師國爲都摠管
정조 17년
李書九啓曰卽者奉常寺官員來言今此夏享大祭祭物提調當爲監封而都提調洪樂性身病提調金頤柱受由在外不得擧行云何以爲之敢稟傳曰在外提調許遞前望單子入之
정조 17년
奉常提調前望單子入之徐有防落點
정조 17년
以京畿監司朴祐源狀啓東西道各陵寢造泡寺定式事傳于徐龍輔曰狀語太不別白捧納承旨推考
정조 17년
以慶尙監司鄭大容狀啓尙州故義士金鎰忠義壇竝享一款令該曹稟處事傳于金孝建曰金鎰配侑事依狀請施行一以伸多士之公議一以奬忠節事令該曹知委
정조 17년
徐龍輔以弘文館言啓曰本館上番副修撰臣李錫夏下番副修撰臣高宅謙俱以宗廟夏享大祭祭官今日議政府肄儀時晝仕出去之意敢啓傳曰知道
정조 17년
徐龍輔以成均館言啓曰因江原道功令生等試取試券抄啓功令生七十餘人中取四十人令道伯給糧上送太學待其上來自本館草記事命下矣該道入格功令生四十人中進士崔壽亨生員李是釬幼學沈普永三券俱入格生員金相穆幼學崔海羽兩券俱入格故實爲三十二人竝烏竹軒後孫二人合爲三十四人今始依下敎俱爲上來而其中李是釬申在和元復鎭尙不上來所當待畢到草記而卽伏見該道道臣移文本館者則以來月初三日內上去之意一一知委爲辭矣旣違定限有難遲待之意敢啓傳曰上來者許接食堂待畢到更爲草記可也
정조 17년
金孝建以義禁府言啓曰保放罪人柳戇加施盡行追奪之典勘放事命下矣柳戇以制書有違律杖一百收贖告身盡行追奪放送何如傳曰允
정조 17년
大司成徐榮輔疏曰伏以臣於日昨待罪喉院之中伏奉除旨以臣爲成均館大司成者臣聞命惝怳五內失守自惟螻蟻賤臣偏蒙洪造闔門百口一毛一髮莫非殿下之賜也而臣自通籍之初最被拔擢置身深嚴昵近耿光殊榮異渥同朝罕比匹夫受人一飯之惠一言之知尙能感激而懷報況臣實有不世之隆遇則臣雖迷蠢亦具彝性天地父母之之恩之德宜如何報第念螢爝莫裨於日月涓埃無補於海岳而弱植易撼疾走多躓與其驟躐兜攬自速滿盈之咎無寧斂藏鞱晦以爲不報之報心口相矢自量已熟是宜投閑置散獲全微分而夷考踐歷罔非濫猥居常兢蹙如集于木今又謬恩之來殆臣命卒之秋也夫是職也卽古所稱敎胄之任而國家風化之原州縣庠塾之本也其重如此故其選至難苟非學識地望爲一世矜式者莫宜居之臣伏覩我殿下以士趨之日渝文風之不振中朝發歎慨然復三古之盛勤課導率之方著於政敎發於絲綸者至爲勤摰對揚訓迪其責顧不在於成均之臣乎近日人才雖遠不及祖宗盛際苟求其踰於臣者不患無人乃以聖世師儒之長授之不肖之臣大失士林之望重貽八方之譏其在量材授任之道無有是處臣之出入近密亦多年所本末長短淵鑑悉燭今此所叨初何嘗一毫彷彿也以今澆漓之俗頹靡之風無威望可以彈壓無學術可以董勵而不揣能否不揆僥猥苟然冒受黽勉承當則其勢必至於狼狽誤陷於大戾而後已殿下亦安得每每宥之乎臣亦化理中一物耳明知其必無幸而仰首鳴號冀賜哀憐者其情恐不至僭越也伏乞深留睿察測然垂憫將臣職名亟賜鐫免則生成之澤有始有終而亦使擧世曉然知淸朝名器之重非可人人授也臣不勝千萬泣祝臣無任云云省疏具悉爾其勿辭察職
정조 17년
癸丑四月初四日辰時上御重熙堂左副承旨右副承旨入侍時左副承旨金孝建右副承旨尹理相記事官李海淸記注官安經心金良倜以次進伏訖上命書傳敎曰大司成批下牌招申飭行公仍命讀公事書判付訖命退承史以次退出
정조 17년
行都承旨徐邁修齋宿行左承旨徐龍輔齋直行右承旨李書九齋宿左副承旨金孝建齋宿右副承旨尹理相齋宿同副承旨李益運齋直注書徐有聞病李海淸齋宿假注書申龜朝齋直事變假注書嚴思彦仕
정조 17년
李書九啓曰備邊司郞廳來言今日賓廳日次而宗廟夏享大祭親祭齋戒相値不得來會云矣敢啓傳曰知道
정조 17년
以香室宗廟夏享大祭親祭受押單子傳于徐龍輔曰出宮時當親押以此該房知悉
정조 17년
以香室永寧殿夏享大祭受押單子傳于徐龍輔曰出宮時當親押該房知悉
정조 17년
傳于尹理相曰都承旨右副承旨入侍
정조 17년
傳于李益運曰同副承旨入侍
정조 17년
傳于李書九曰軍士房承旨入侍
정조 17년
傳于徐邁修曰安山郡守今日政差出待下批除辭朝下送
정조 17년
有政吏批判書徐有防進參判沈煥之進參議李冕膺進行都承旨徐邁修進以閔台爀爲大司憲以李文會爲大司諫以姜忱爲司諫以鄭東幹兪漢人爲掌令崔重圭爲獻納以呂善亨爲知義禁以成德朝爲知敦寧以朴師沃爲同敦寧以尹尙東爲禮曹參判以李在學爲掌苑提調以鄭昌順爲分內局提調以朴右源爲司宰直長以金魯正爲順陵參奉以趙鎭完爲安山郡守以孫碩周爲黃海都事以金思卨爲內資主簿
정조 17년
再政以鄭東觀爲司僕正以朴龍培爲司藝以尹秤爲禁府都事以李明孚爲典籍以李始源爲引儀同義禁單呂善亨
정조 17년
三政以文躍淵爲莊陵令
정조 17년
四政以崔慶裕爲判校以尹德雨爲典籍
정조 17년
兵批判書趙宗鉉進參判沈晉賢入直進參議金履成病參知鄭宅孚病行右承旨李書九進以李應爀爲都摠管以李翼鉉爲五衛將以黃勉基爲宣傳官副司直李鎭翼以金在儉爲珍島監牧官副摠管單李應爀
정조 17년
金孝建啓曰新除授兩司諸臺竝牌招察任何如傳曰允
정조 17년
傳于徐邁修曰京外落仕最久人有懸註政目間間收用之命而近來則收用間闊申飭兩銓俾有實效
정조 17년
以禮曹參判尹尙東牌不進推考傳旨傳于李益運曰更爲牌招
정조 17년
李益運啓曰卽伏見刑曹漢城府坐不坐單子則連四日無緣不坐事甚未安當該堂上竝推考警責何如傳曰允
정조 17년
傳于徐邁修曰發遣吏郞諸執事淸齋與否摘奸以來
정조 17년
傳于金孝建曰齋日相値時囚保放過齋後捧供
정조 17년
李書九以都摠府言啓曰今日入直內三廳武兼禁軍及軍兵等當爲中日習射而宗廟夏享大祭親祭齋戒相値不得爲之之意敢啓傳曰知道
정조 17년
金孝建以義禁府言啓曰齋日相値時囚保放過齋後捧供事命下矣時囚罪人宋益休鄭運耆金洪運等保放之意敢啓傳曰知道
정조 17년
癸丑四月初五日卯時上御誠正閣右副承旨入侍時右副承旨尹理相假注書申龜朝記注官安經心金良倜以次進伏訖上曰注書出去都承旨入侍可也賤臣承命出傳與之偕入上命邁修書傳敎曰政官牌招開政上又命書榻敎曰摠管中差祭人許遞今日政差出上又命書傳敎曰兩司在外及未肅拜有情勢人竝許遞今日政差出其中未署經臺諫牌招使之署前行公上又命書榻敎曰王大妃殿進御人蔘一錢重加味正氣散一貼煎入命退承史以次退出
정조 17년
癸丑四月初五日巳時上御重熙堂軍士房承旨入侍時軍士房承旨李書九假注書申龜朝記注官安經心金良倜以次進伏上曰注書出去政望催促可也賤臣承命出傳上命書傳敎曰大享隔日今日政卿宰實職除拜人竝待下批牌招察任命退承史以次退出
정조 17년
行都承旨徐邁修齋宿行左承旨徐龍輔齋宿行右承旨李書九齋宿左副承旨金孝建齋宿右副承旨尹理相齋直同副承旨李益運齋直注書徐有聞病李海淸齋宿假注書申龜朝齋直事變假注書嚴思彦仕
정조 17년
徐龍輔啓曰明日大駕詣宗廟入齋室後王大妃殿惠慶宮問安何承旨進去乎敢稟傳曰右副承旨進去
정조 17년
徐龍輔啓曰臣龍輔依定式進詣香室奉審香祝樻祝板袱子則無頉之意敢啓傳曰知道
정조 17년
注書李海淸差祭代鄭文始仍察廳任何如傳曰允
정조 17년
傳于徐邁修曰時任不爲參班寧有如許國體乎享班强參纔巳傳諭而隨駕東班實職中差祭及未肅拜在外人員許遞政官牌招開政待下批牌招察任
정조 17년
傳于金孝建曰未肅拜大司憲牌招參班
정조 17년
徐邁修以吏曹言啓曰今此宗廟夏享大祭諸執事中時無職名人員令該曹口傳付軍職何如傳曰允
정조 17년
有政吏批判書徐有防進參判沈煥之進參議李冕膺進行都承旨徐邁修進以金文淳爲工曹判書以李聖圭爲知敦寧林濟遠爲刑曹參判成鼎鎭爲兵曹參議兵批判書趙宗鉉病參判沈晉賢入直進參議未差參知鄭澤孚病閔彝顯付副護軍申思運尹師國李在學金翊休金履成徐有鍊竝付副司直
정조 17년
以工曹判書金文淳牌不進推考傳旨傳于徐邁修曰許遞前望單子入之
정조 17년
以禮曹參判尹尙東再牌不進推考傳旨傳于徐龍輔曰許遞令該曹口傳差出
정조 17년
吏曹口傳政事以徐鼎修爲禮曹參判
정조 17년
假注書鄭文始有頉代李垿爲假注書
정조 17년
右議政金履素箚曰伏以臣猥陳疾痛之呼恭俟體諒之恩及奉批旨不賜允許諭以安心善攝仍令進參享班臣奉讀感惶繼以悶蹙不知所以自措念臣狗馬賤疾有不敢每每瀆陳於宸聽而大抵受傷已久根柢深痼今番復發之後證情尤劇雜試鍼灸冀或良已而非徒無效漸至增加房闥之間亦難運動不惟臣之自分癃廢人亦莫不爲臣憂之臣之從前矢心只在於筋力奔走而今則竝此一事恐無以自效只有撫躬悼歎而已況今享禮隔日法駕將戒庶職百僚罔不駿奔而臣以大官獨抱貞疾宛轉床玆無望就班誠禮俱缺生不如死臣之曠禮隳分之罪姑舍毋論由臣之故而班儀將致草率國體不免苟簡則所係尤有大焉此不待臣言之畢而聖上亦豈不卽賜變通以幸公私也哉臣於向日承批之後感恩怵分加意調治如獲分寸之效則必欲强策蹩躄拚死自力致身班行矣拖到今日終無變動雖欲不計顚仆扶曳趨參萬無其路玆復冒死申籲於仁覆之下惶恐隕越益無所容伏乞天地父母俯察臣疾病實狀亟命遞解相職俾享班備儀私分少安仍勘臣罪負以肅朝綱千萬幸甚取進止答曰省箚具悉卿懇大享卽盛禮也時任大臣之不爲進參求之故事未或聞焉雖欲備員享日隔夜大官非卽除卽出之任則國體也事勢也決不可乃爾愼節旣非風寒所祟如或一分可强强力參班仍傳曰此批答遣史官傳諭
정조 17년
癸丑四月初六日午時上御重熙堂左承旨入侍時行左承旨徐龍輔記事官李海淸記注官安經心金良倜以次進伏訖上曰王大妃殿進御人蔘一錢重加味正氣散一貼煎入出榻敎上曰王大妃殿進御正氣散人蔘爲一錢桂枝藿香則依前入之一貼煎入出榻敎命退承史以次退出
정조 17년
行都承旨徐邁修隨駕宿行左承旨徐龍輔隨駕宿行右承旨李書九隨駕宿左副承旨金孝建隨駕直右副承旨尹理相隨駕宿同副承旨李益運隨駕直假承旨李庚運守宮直注書徐有聞差祭李海淸差祭假注書申龜朝隨駕宿李垿隨駕直事變假注書嚴思彦守宮直
정조 17년
藥房提調臣李𡊠副提調臣徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 17년
大駕詣宗廟入齋室後內閣政院玉堂藥房口傳問安答曰知道
정조 17년
王大妃殿惠慶宮遣承旨朝夕問安答曰知道
정조 17년
李書九啓曰司僕內乘來言捲簾取稟傳曰捲三面
정조 17년
傳于李書九曰侍衛軍兵雨具
정조 17년
工曹判書前望單子入之李𡊠落點
정조 17년
徐邁修啓曰禮貌官來言百官稟旨就次傳曰知道
정조 17년
尹理相啓曰臣王大妃殿惠慶宮問安進去下直之意敢啓傳曰知道
정조 17년
徐龍輔啓曰藥房都提調洪樂性提調李𡊠副提調徐邁修有稟達事來詣請對矣傳曰今有晴意退去
정조 17년
李書九啓曰判府事朴宗岳有稟達事來詣請對矣傳曰今有晴意退去
정조 17년
徐邁修啓曰王大妃殿惠慶宮夕問安何承旨進去乎敢稟傳曰左副承旨進去
정조 17년
金孝建啓曰臣王大妃殿惠慶宮夕問安進去下直之意敢啓傳曰知道